 ­­

Nyhedsbrev juni 2022

Kære forældre,

Vi tager hul på sommeren og vi glæder os til sol, varme og meget udeliv. Husk at give jeres børn solcreme på inden i kommer i børnehave, vi supplerer i løbet af dagen.

**Tour de France:** indre by vil være spærret af for al trafik fredag d. 1. juli, som de fleste af jer har fået besked på i E-boks, og på mail fra børnehaven. Menighedsrådet har besluttet, at holde kirken lukket hele dagen, da de frygter at de mange tilskuere bl.a. vil bruge området omkring kirken til ”aftrædelsesområde.” Det vil være forbundet med store udfordringer trafikmæssigt for jer forældre at aflevere jeres børn i børnehaven, samt store udfordringer for personalet at møde ind i børnehaven. **Vi vil derfor opfordre jer til at holde jeres børn hjemme denne dag** og evt. nyde enkeltstarten i det store cykelløb. Giv venligst personalet besked om i kommer i børnehave eller holder fri, snarest muligt. Eventuel aflevering af jeres børn på dagen vil foreløbig foregå på sædvanlig vis om morgenen, men om eftermiddagen, når i eventuelt skal afhente jeres børn, vil kirkeporten være aflåst (efter kl. 10.00). I ville skulle ringe til personalet, hvorefter i vil blive lukket ind/ud. I tilfælde af strålende vejr, vil vi eventuelt være på kirkepladsen.

Vær søde stadig at aflevere jeres børn i dagligdagen **senest 9.20**, så vi kan starte vores morgensamling kl. 9.30,

**eller senest kl. 10.00**, med mindre andet aftales.

Sørg for at skrive **tydeligt** navn på børnenes madkasser, samt på deres tøj (husk at sørge for ekstra tøj). Børnene skal stadig **ikke have legetøj** med hjemmefra, udover på legetøjsdag.

Låge, dørklokke og tastatur skal **kun** håndteres af forældre og voksne.

**Afhentning/aflevering:**  **Iagttag stadig hygiejne foranstaltninger; håndvask, sko af indenfor, afspritning af hænder, hold behørig afstand.**

**Bageliste:** forældrene skiftes til at bage brød hver fredag. Vi har hængt en ny liste op på vores whiteboard i entreen, se venligst hvornår jeres bagedag er fastlagt.

**Børn:** Julian starter d. 8.6, velkommen i børnehaven. Med udgangen af juni tager vi afsked med Felix og Anna, som fortsætter deres karriere i SFO og skole.

**Personale:** Jelena har fratrådt sin stilling d. 1. maj. Anna, som har været ansat på 10 timer pr. uge fratræder sin stilling med udgangen af juli.

**Legetøjsdag:** fredag d. 24. 6.

**Opdatering af kontaktliste:** vi vil i løbet af sommeren, når de nye børn er startet, opdatere børnehavens kontaktliste, så skriv til garnison@mail. dk, hvis i har tilføjelser og rettelser.

**Lukketid i børnehaven:** Børnehaven har åbent til kl. 17.00. Det betyder, at børnene skal have jakke på og være afhentet samt være ude af børnehaven senest kl. 17.00, hvor også personalets arbejdstid ophører.

**Aktiviteter:** børnegudstjeneste onsdag d. 1.6.

**Kalender:** sommerfest d. 16.6. Festen starter kl. 15.30 og slutter kl. 17. Børnehaven sørger for kaffe og the og saft til børnene, de enkelte familier bidrager med en kage/frugt til et fælles bord.

**Lukkedagene**: For **2022** er: 27.12-29.12.

Vi fejrer **børnenes fødselsdage** på dagen eller på nærmeste hverdag. Vi holder en samling om formiddagen, hvor vi synger, råber hurra og pakker gave op. Forældrene er velkomne til at bage boller eller brød, som vi kan spise til frugt. I denne måned skal vi fejre Ellinor og Victor. Husk at invitere **alle** børn eller **alle** drenge/piger fra gruppen, når i holder børnefødselsdag hjemme.

**God juni**